《赵芷生提学投诗即行次韵答和》
清代·李稷勋

朝事惊心累叹欷，君胡掉首向岩扉。朝辞帝女过巫峡，夜唤湘累下秭归。

归后江潭几秋树，山中日月尽春晖。彝陵郭畔匆匆语，目极神州涕满衣。

作者简介：清四川秀山人，字姚琴。光绪二十四年进士。充会试同考官，颇得知名士。累官邮传部参议，总川汉路事。博学善古文，工诗。有《甓盦诗录》。